EkBass/fiwiki-20250220-pages-articles huggingface dataset:
Miinanraivaaja Ajonpää

Miinanraivaaja Ajonpää oli Suomen merivoimien miinanraivaaja. == Valmistus == Alus rakennettiin Tanskassa 1941–1942 ja otettiin palvelukseen 1942. == Palvelus == Alus osallistui magneettiraivauskalustolla varustettuna sodan jälkeiseen miinanraivaukseen, minkä jälkeen se oli Miinakoeaseman koealuksena. Se poistettiin palveluksesta 1960 ja myytiin turkulaiselle yritykselle.Auvinen, Visa s. 87 Nykyisin Ajonpää on helsinkiläisen perheen omistuksessa. Sen sisustus on uusittu ja koko runko vahvistettu ulkopuolelta lujitemuovilla. == Lähteet == * === Viitteet === Luokka:Suomen merivoimien miinanraivaajat
Miinanraivaaja Kallanpää

Raivaaja Kallanpää oli Suomen merivoimien miinanraivaaja. == Valmistus == Alus rakennettiin Tanskassa 1941–1942 ja otettiin palvelukseen 1942.Auvinen 1983, s. 87. == Palvelus == Alus osallistui sodan jälkeiseen miinanraivaukseen, minkä jälkeen se sijoitettiin Turun laivastoasemalle sukeltajien emälaivaksi. Sisaralus Ajonpään poistuttua palveluksesta alus sijoitettiin 1960 Miinakoeaseman koealukseksi, kunnes se poistettiin palveluksesta 1962. Alus myytiin siviilikäyttöön Turkuun. == Lähteet == * === Viitteet === Luokka:Suomen merivoimien miinanraivaajat
Strange Days

Strange Days on yhdysvaltalaisen rockyhtyeen The Doorsin vuoden 7. lokakuuta 1967 julkaisema toinen studioalbumi. Aiemmin samana vuonna oli julkaistu yhtyeen esikoisalbumi The Doors, joka nosti yhtyeen pinnalle. Strange Days auttoi yhtyettä nousemaan jopa suurempaan maineeseen. ”Love Me Two Times” nousi albumilla hitiksi, ”People Are Strange” sekä nimikappale nousivat klassikoiksi. == Nauhoitus == Strange Days nauhoitettiin kiertueiden välissä toukokuun ja elokuun välillä 1967 Sunset Sound Recordersilla Hollywoodissa. Samaa studiota käytettiin The Doorsin esikoisalbumin nauhoituksessa. Tuottaja Paul A. Rothchild ja äänisuunnittelija Bruce Botnick käyttivät 8-raitanauhuria. Pidennetyt sessiot antoivat yhtyeen kokeilla studiossa ja muuntaa soundiaan erikoisilla soittimilla ja musiikin käsittelyllä. Botnickin mukaan The Doors sai tähän inspiraatiota The Beatlesin Sgt. Pepper’s Lonely Hearts Club Band -albumilta sen jälkeen, kun he olivat kuunnelleet albumin ja hullaantuneet kuulemastaan. Botnick sanoi, että seuraten The Beatlesin esimerkkiä The Doors oli päättäväinen kokeilemaan uusia nauhoitustekniikoita. Paul Beaverin kanssa kehitetty nimikappale on yksi ensimmäisistä rockkappaleista, joissa käytetään Moog-syntetisaattoria. Morrisonin runossa ”Horse Latitudes” Botnick käytti nauhurin kohinaa ja muutti sen nopeutta kelaamalla nauhuria kädellä, jolloin sen ääni kuulosti aivan tuulelta. Samalla yhtyeen jäsenet soittivat eri soittimia erikoisin tavoin. Yhtye käytti myös konkreettisen musiikin tekniikoita albumilla. == Kappaleet == A-puoli # # # # # # B-puoli # * # # # Vuoden 2007 uusintapainoksen bonuskappaleet # * # == Kokoonpano == * Jim Morrison – laulu * Ray Manzarek – kosketinsoittimet, marimba * Robby Krieger – kitara * John Densmore – rummut == Arvostelut == *AllMusic: *Slant Magazine: ==Lähteet== Luokka:The Doorsin albumit Luokka:Vuoden 1967 albumit
Marjaniemen siirtolapuutarha

Marjaniemen siirtolapuutarha on siirtolapuutarha Helsingin Vartiokylän kaupunginosassa Itäkeskuksen osa-alueella Roihuvuoren itäpuolella. Palstoja on 320 kappaletta. Ensimmäiset vuokrasopimukset ovat vuodelta 1943. Marjaniemen siirtolapuutarhayhdistys ry. perustettiin 24. huhtikuuta 1946. Alueen käytävät ovat avointa puistoaluetta kaikille toukokuusta syyskuun loppuun, mutta tontit ovat yksityisaluetta ja niillä olevat kasvit yksityisomaisuutta. ==Sisäänkäynnit== Sisäänkäyntejä alueelle on neljä, joista pääportti on näkövammaisten Iiris-keskuksen vieressä osoitteessa Virvakuja 6. Toinen osoitteellinen sisäänkäynti on Siltaportin kautta osoitteessa Tulisuontien 10. Lisäksi on vielä kaksi sisäänkäyntiä ulkopuolisten puistoalueiden kautta. ==Palstat== Aluetta hallinnoiva yhdistys vuokraa palstat jäsenilleen. Vuokrasopimuksen voi tehdä vain Helsingissä vakituisesti asuva henkilö. Palstoista maksetaan vuosittainen maanvuokra Helsingin kaupungille sekä lisäksi jäsen- ja muita hoitomaksuja yhdistykselle. ==Tapahtumia== Yhdistys järjestää kasvukauden aikana yleisölle avoimia tapahtumia, kuten juhannustapahtuma lastenkokkoineen sekä sadonkorjuujuhla. Alueella on julkinen, kertalämmitteinen sauna, joka lämmitetään koko kasvukauden ajan lauantaisin ja keskikesällä myös keskiviikkoisin. Lisäksi sunnuntaisin alueella on avoinna kaikelle yleisölle kerhotalon kioski terasseineen. ==Tunnettuja henkilöitä== Tunnetuin alueen siirtolapuutarhalainen on entinen Suomen presidentti Tarja Halonen. == Lähteet == == Aiheesta muualla == *Marjaniemen siirtolapuutarhan kotisivut Luokka:Helsingin siirtolapuutarhat Luokka:Itäkeskus Ryhmäpuutarha
Ylitornion rata

Ylitornion rata eli Övertorneåbanan sekä Tornedalsbanan oli Ruotsin rataverkkoon kuulunut rataosuus, joka erkani entisestä Haaparannan radasta Karungin rautatieasemalla Haaparannan pohjoispuolella. Rataosuus valmistui vuonna 1914, vuotta aiemmin kuin Karungin ja Haaparannan välinen rataosuus. Rataosan pituus oli noin 47 kilometriä, ja sen päätepiste sijaitsi Ruotsin Ylitornion keskustaajamassa Matarengissä. Henkilöliikenne radalla päättyi vuonna 1984. Tätä seurasi tavaraliikenteen lakkauttaminen kesäkuun 1986 alussa ja lopulta radan purkaminen vuonna 1992. Purkamistöiden yhteydessä rautatien sillat jätettiin kuitenkin paikoilleen. Nykyään vanhaa ratapohjaa pitkin menee talvisin ulkoilu- ja kelkkareitti. Karungin rautatieaseman pohjoispuolella myös Torniojokilaakson maantie, Riksväg 99, on siirretty noin kahden kilometrin matkalta vanhalle ratapohjalle, kun maantie siirrettiin pois Karungin kylän keskustasta. == Aiheesta muualla == Luokka:Haaparannan liikenne Luokka:Ruotsin rataverkko Luokka:Ylitornion kunta Luokka:Entiset rautatiet Luokka:Ruotsin historia
Hudsonin piirikunta

Hudsonin piirikunta () on Yhdysvaltojen New Jerseyn osavaltiossa sijaitseva piirikunta. Se kuuluu New Yorkin metropolialueeseen ja sen hallintokeskus on Jersey City. Piirikunta on perustettu 1840. Hudsonin piirikunta on ollut monille maahanmuuttajille portti Yhdysvaltoihin. Piirikunnan rannikon vieressä sijaitsevat Ellis Island ja Liberty Island, jotka ovat Hudsonin piirikunnan vesialueiden sisällä. ==Maantiede== Hudsonin piirikunta on pinta-alaltaan pienin ja asukastiheydeltään suurin New Jerseyn 21 piirikunnasta. Asukasluku oli vuoden 2010 väestönlaskennan mukaan 634 266. Yhdysvaltain väestönlaskentaviraston mukaan piirikunnan pinta-ala on 162 km², josta 121 km² on maata ja 41 km² (25,21 %) on vettä. Asukastiheys on 3 915/km². Piirikunnan topografian merkittävin piirre on vuoriharjanne, joka nousee jyrkästi Hudson- joen länsirannasta piirikunnan pohjoisosassa. Harjanne on Palisades-vuoriston eteläinen jatke. Piirikunnan eteläosan niemimaa on tasaista rannikkoa. Länsiosat Passaic- ja Hackensack-jokien välissä ovat suurimmaksi osaksi tulvamaata. Korkein kohta on 79 metriä merenpinnasta vuoriharjanteen kahdessa eri kohdassa, toinen Guttenbergissä ja toinen West New Yorkissa. ==Hallinnollinen jako== # Bayonne (city) # Jersey City (city) # Hoboken (city) # Union City (city) # West New York (town) # Guttenberg (town) # Secaucus (town) # Kearny (town) # Harrison (town) # East Newark (borough) # North Bergen (township) # Weehawken (township) ==Naapuripiirikunnat== * Bergenin piirikunta (New Jersey) – pohjoisessa * New Yorkin piirikunta (New York) – idässä * Essexin piirikunta (New Jersey) – lännessä * Unionin piirikunta (New Jersey) – lännessä * Richmondin piirikunta (New York) – etelässä == Kuvia == File:Galaxy-towers.jpg|Tornitaloja Guttenbergissa File:11.7.11Maxwell'sByLuigiNovi3.jpg|Ravintola Hobokenissa File:Newport red sunset 2015-11-22 jeh.JPG|Jersey City Manhattanilta File:WeehawkenTownHall 02.JPG|Weehawkenin kaupungintalo File:Pulaski west Hacky fr Duncan Av jeh.jpg|Pulaski Skyway File:Jcres.jpg|Tekoallas Jersey Cityssä == Lähteet == == Aiheesta muualla == Luokka:New Jerseyn piirikunnat
Peugeot 307

Peugeot 307 on Peugeot’n vuosina 2001–2009 valmistama alemman keskiluokan henkilöautomalli, joka korvasi edeltäneen Peugeot 306:n. Mallin seuraajiksi tulivat Peugeot 308 ja 408. Autourheilua varten Peugeot 307 valmistettiin Britannian vakioautosarjaan malli, jonka suunnitteli Formula 1 -sarjassa työskennellyt insinööri Sergio Rinland vuonna 2003.. Vuonna 2004 rallin maailmanmestaruussarjaan valmistettiin Peugeot 307 WRC. Vuoden 2001 Euro NCAP -kolaritestistä Peugeot 307 sai tulokseksi neljä tähteä viidestä. Erikseen vuonna 2003 testattu 307 CC ansaitsi sekin neljä tähteä. vasen|pienoiskuva|Peugeot 307 SW Peugeot 307 esiteltiin alun perin kolmi- ja viisiovisina hatchback-korimalleina. Vuonna 2002 mallistoa täydennettiin farmarikorisella SW:llä, jonka sai halutessaan seitsemänpaikkaisena. Seuraavana vuonna markkinoille tuli kokoontaittuvalla kovakatolla varustettu avomalli 307 CC. Vuonna 2004 esiteltyä neliovista sedania ei tuotu Suomeen eikä suurimpaan osaan Euroopasta. Kesällä 2005 Peugeot 307 -mallisto uudistui. Kasvojenkohotuksessa keulan ilmettä muutettiin 407-mallin tyyliseksi uusilla ajovaloilla, puskurilla ja suuremmalla etusäleiköllä. Hatchback- ja farmarimallien valmistus päättyi Euroopassa vuonna 2008 korvaavan Peugeot 308:n tultua markkinoille, mutta 307 CC avomalli pysyi tuotannossa vielä seuraavaan vuoteen saakka. Koska Peugeot 308:sta ei tullut saataville sedan- mallia, tuli sedan-korisen 307:n korvaajaksi muun muassa Kiinassa ja Etelä- Amerikassa Peugeot 408. Sitä ei kuitenkaan tuoda lainkaan Länsi-Eurooppaan. vasen|pienoiskuva|Facelift-mallin sedan-korinen Peugeot 307. == Katso myös == * Peugeot 307 WRC == Lähteet == == Aiheesta muualla == 307 Luokka:C-segmentin autot Luokka:2000-vuosikymmenen autot
Padovan yliopisto

thumb|Anatomian sali vuodelta 1595. Padovan yliopisto () on Italian Padovassa sijaitseva yliopisto, joka mainitaan kirjallisissa lähteissä vuonna 1222. Yliopisto lienee kuitenkin perustettu jo aiemmin, kun joukko opettajia ja opiskelijoita jätti Bolognan yliopiston. Siten se on Italian toiseksi vanhin ja yksi koko Euroopan vanhimmista yliopistoista. Vuonna 2007 yliopistossa oli 66 000 opiskelijaa. Maailman viidensadan huippuyliopiston Shanghai- yliopistovertailussa Padovan yliopisto ylsi vuonna 2016 sijaluvulle 151–200 ja oli vertailussa Italian paras tai toiseksi paras yliopisto Rooman Sapienza- yliopiston ohella. Academic Ranking of World Universities 2016 shanghairanking.com University of Padua 2016, huomaa 4 eri välilehteä, shanghairanking.com THE-yliopistorankingissa 2017 yliopisto ylsi sijaluokkaan 301–350.Times Higher Education (THE) World University Rankings: University of Padua timeshighereducation.com == Historiaa == Yliopiston perustivat vuonna 1222 Bolognan yliopistosta lähteneet opettajat ja opiskelijat, jotka kaipasivat laajempaa akateemista vapautta. Nikolaus Kopernikus opiskeli Padovassa lääketiedettä vuosina 1501–1503; Galileo Galilei opetti yliopistossa fysiikkaa liki sata vuotta myöhemmin. == Tiedekunnat == Yliopistossa on 13 tiedekuntaa: * maataloustieteellinen tiedekunta * humanistinen tiedekunta * taloustieteellinen tiedekunta * kasvatustieteellinen tiedekunta * teknillinen tiedekunta * oikeustieteellinen tiedekunta * matemaattisten, fyysisten ja luonnontieteellisten tieteiden tiedekunta * lääketieteen ja kirurgian tiedekunta * farmasian tiedekunta * psykologian tiedekunta * tilastotieteen tiedekunta * eläinlääketieteellinen tiedekunta * filosofinen tiedekunta ==Lähteet== ==Aiheesta muualla== *Padovan yliopiston kotisivut *Teknillinen tiedekunta *Yliopiston museoita Luokka:Italian yliopistot Yliopisto
Fabrizio Faniello

Fabrizio Faniello (s. 27. huhtikuuta 1981) on maltalainen poplaulaja. Hän on edustanut maataan Eurovision laulukilpailussa kahdesti: vuonna 2001 hän sijoittui kappaleen ”Another Summer Night” kanssa yhdeksänneksi, mutta vuonna 2006 kappale ”I Do” jäi kilpailun finaalin jumbosijalle. Huonosta tuloksesta huolimatta Faniello ei ole luovuttanut ja on jopa sanonut, että voisi työstää seuraavaa levyään Suomessa. Faniello on osallistunut Maltan euroviisukarsintoihin useita muitakin kertoja. Faniello on julkaissut kolme studioalbumia, joilta on julkaistu kymmenen singleä. Ruotsissa hän pääsi singlellään I’m In Love (The Whistle Hit) listojen kärkisijoille. Myöhemmin vihellyskappaleelle on tullut toinen osa, Tell Me. Euroviisujen karsintoihin Faniello on osallistunut Maltassa seitsemän kertaa. Fabriziolla on kaksi nuorempaa sisarusta, Claudia ja Mirianna. Claudia on myös laulaja. Fabriziolla on Maltan Bugibbassa oma baari, jonka nimi on Fabrizio’s lounge. ==Osallistumiset Maltan euroviisukarsintoihin== Vuosi Kappale Sijoitus karsinnassa 1998 "More Than Just A Game" 2 1999 "Thankful for Your Love" 8 2000 "Change of Heart" 2 2001 "Another Summer Night" 1 2004 "Did I Ever Tell You" 3 2005 "Don't Tell It" 12 2006 "I Do" 1 2011 "No Surrender" 4 2012 "I Will Fight For You" 6 2014 "Just No Place Like Home" Karsiutui semifinaalissa 2023 "Try to Be Better" 8 ==Diskografia== ===Albumit=== * * * * * ===Singlet=== * * * * * * * * * * * * * * * * * * * ==Lähteet== ==Aiheesta muualla== * Faniellon kotisivut Luokka:Maltalaiset laulajat Luokka:Vuoden 2001 euroviisuedustajat Luokka:Vuoden 2006 euroviisuedustajat Luokka:Maltan euroviisuedustajat Luokka:Vuonna 1981 syntyneet Luokka:Elävät henkilöt
Pyhärukoukset

Pyhärukoukset on seuratilaisuus, joita pidettiin alkujaan vain kodeissa, sekä myöhemmin rukoushuoneilla. Pyhärukouksissa puhujana toimii joko maallikkosaarnaaja tai pappi. Pyhärukoukset alkavat yleensä laululla, minkä jälkeen on rukous, Raamatun lukua ja sen tulkintaa. Pyhärukouksiin on liittynyt myös keskustelua, mitä nykyään enää harvemmin on. Pyhärukouksissa on luettu Raamatun lisäksi postillaa sekä erilaisia hartauskirjoja. Pyhärukousperinne on edelleen voimissaan lestadiolaisessa herätysliikkeessä muun muassa Ylimuoniossa. Pyhärukouksia pidetään vielä Muoniossakin, tosin enää vain seurakuntakodilla. Pyhärukouksia pidetään myös Ruotsin Lapissa. == Historia == Muoniossa säilyneen perimätiedon mukaan Muoniossa on ollut "lukijakristittyjä", jotka ovat pitäneet rukouksia 1700-luvulta Muonion kirkonkylällä. Pyhärukousperinne ei kuitenkaan ole jatkunut yhtäjaksoisena, vaan se on sisältänyt pitkiäkin aukkoja. Rovastintarkastuspöytäkirja 1837 toteaa vanhan kirkollisesti hyväksytyn tavan jatkumisen. Pyhärukouksista on käytetty rinnakkain myös muita nimityksiä. Näitä ovat olleet kylärukoukset ja rukoukset. Huomattavaa on, että kaikissa muodoissa esiintyy sana rukous. Tämä lienee osoitus siitä, miten tärkeä asema rukoukselle on lestadiolaisessa herätyksessä annettu. == Pyhärukousten alkamisajankohdat Muoniossa == * Kätkäsuvanto 1837 * Muonio, Ylimuonio 1840-luvulla * Torassieppi 1856 * Kangosjärvi 1860 * Jerisjärvi/Keimiö, Liepimä, Tapojärvi 1910 == Lähde == *Mauno Vuollo: Lestadiolaisuus Muoniossa Luokka:Lestadiolaisuus Luokka:Muonio Luokka:Kristilliset rukoukset
Waiting for the Sun

Waiting for the Sun on yhdysvaltalaisen rockyhtye The Doorsin heinäkuussa 1968 julkaisema studioalbumi. Se on ainoa The Doorsin levy, joka nousi Yhdysvaltain listaykköseksi. Levyllä on mukana Jim Morrisonin kirjoittaman ”The Celebration of Lizardin” sanoitus. Nimikappale ”Waiting for the Sun” jätettiin pois tältä albumilta, mutta se julkaistiin myöhemmin albumilla Morrison Hotel. Albumin tunnetuimpia kappaleita lienevät Yhdysvaltojen singlelistan ykkössijan saavuttanut ”Hello, I Love You” ja Vietnamin sotaa kritisoiva ”The Unknown Soldier”. Kummastakin kappaleesta julkaistiin promovideot televisioon. == Kappaleet == *Kaikki kappaleet kirjoittanut ja sovittanut The Doors. A-puoli # # # # # # B-puoli # * # # # # == Kokoonpano == ===The Doors=== * Jim Morrison – laulu * Ray Manzarek – kosketinsoittimet, marimba * Robby Krieger – kitara * John Densmore – rummut ===Vierailijat=== * Kerry Magness – bassokitara kappaleessa ”The Unknown Soldier” * Leroy Vinegar – akustinen basso kappaleessa ”Spanish Caravan” * Douglas Lubahn – bassokitara kappaleessa ”Spanish Caravan” ==Arvostelut== * Allmusic () linkki ==Lähteet== Luokka:The Doorsin albumit Luokka:Vuoden 1968 albumit
Ollikkala

Ollikkala on Salon kaupunginosa kantatien 52 molemmin puolin, rajoittuen Uskelanjokeen ja seututiehen 110, Uhrilähteenkatuun, Halikon rajaan tullen tonttien reunoja pitkin takaisin Uskelanjokeen.Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä. Ollikkalassa sijaitsee runsaasti omakoti-, kerros- ja rivitaloja. Kun puhutaan Ollikkalan kaupunginosasta, puhutaan helposti Ylä- Ollikkalasta ja Ala-Ollikkalasta, joiden rajana on kantatie 52. Ollikkalaan on rakennettu erikokoisia halleja, jotka on vuokrattu kauppapaikoiksi. Ollikkalassa on pääosa Salon kaupungin vuokra-asunnoista. ==Palvelut== Ollikkalassa sijaitsee koulu, päiväkoti, Salon paloasema, ruokakauppa, pub ja grilli. ==Historiaa== Ollikkalan kaupunginosa on ollut suurimmaksi osaksi peltoa, mutta siellä on sijainnut esimerkiksi tiilitehdas ja vanutehdas. Alueen rakennustyöt aloitettiin 1970-luvulla, jonka jälkeen alueelle nousi nopeassa tahdissa elementtikerrostaloja Saloran tehtaiden tulemisen myötä ja myös Nokian nousukaudella. ==Lähteet== Luokka:Salon kaupunginosat
Luettelo maailman suurimmista järvistä

Tämä on luettelo järvistä, joiden pinta-ala on yli 2 000 neliökilometriä. Tämä luettelo ei sisällä tekojärviä tai laguuneja. Joidenkin järvien pinta-ala voi vaihdella huomattavasti ajan myötä joko kausittain tai vuosittain. Tämä pätee erityisesti suolajärviin kuivilla ilmastoalueilla. Maanosittain Afrikka Aasia Eurooppa Pohjois-Amerikka Etelä-Amerikka Etelämanner Sija Järvi Yleiskuva ja suhteellinen koko Pinta-ala (neliökilometriä ja neliömailia) Pituus (kilometriä ja mailia) Suurin syvyys (metriä ja jalkaa) Tilavuus (kuutiokilometriä ja kuutiomailia) Maat, joilla on rantaviivaa Viite Kaspianmeri Planet Earth And the New Geoscience (2003:154). Victor Schmidt, William Harbert, University of Pittsburgh Yläjärvi Lees, David. "High and Dry" '[Canadian Geographic (May/June 2004) pp.94-108."National Oceanic and Atmospheric Administration. "Great Lakes Sensitivity to Climatic Forcing: Hydrological Models NOAA, 2006."U.S. Army Corps of Engineers, "Hydrological Components" Record Low Water Levels Expected on Lake Superior . August 2007. p.6 Superior Pursuit: facts about the Greatest Great Lake - Minnesota Sea Grant . University of Minnesota. Victorianjärvi Huronjärvi Michiganjärvi http://www.epa.gov/glnpo/atlas/gl-fact1.html Great Lakes Factsheet No. 1 US Environmental Protection Agency website retrieved September 9, 2012 Tanganjikajärvi Baikaljärvi align="left" Iso Karhujärvi align="left" Njassajärvi (Malawijärvi) Iso Orjajärvi align="left" Eriejärvi Winnipegjärvi align="left" Ontariojärvi Laatokka align="left" Balkašjärvi align="left" Vostokjärvi Ääninen Titicaca Nicaraguajärvi Athabascajärvi Taimyrjärvi Turkanajärvi Peurajärvi align="left" Issyk Kul Urmiajärvi Vänern Winnipegosisjärvi Albertinjärvi Mwerujärvi Nettillingjärvi align="left" Nipigonjärvi align="left" Manitobajärvi Iso Suolajärvi Qinghaijärvi (2007) Saimaa Lake of the Woods Hankajärvi Sarygamysh Dubawnt Vanjärvi Peipsijärvi Uvs Nuur Poyangjärvi Tanajärvi Amadjuak Melvillejärvi Bangweulujärvi Dongtingjärvi Hövsgöl Tonle Sap Kivujärvi Wollaston Alakol Iliamna Hulun Mistassini Edwardinjärvi Mai-Ndombe Nueltin Taijärvi Southern Indian Lake Chany == Maanosittain == * Afrikka: Victorianjärvi * Etelämanner: Vostok * Aasia: Kaspianmeri * Australia: Eyrejärvi * Keski-Amerikka: Nicaraguajärvi * Eurooppa: Laatokka * Pohjois-Amerikka: Yläjärvi * Etelä-Amerikka: Titicaca == Katso myös == * Luettelo Euroopan suurimmista järvistä ==Lähteet== Suurimmat järvet Luokka:Seulonnan keskeiset artikkelit *
Antti Leinonen

Antti Olavi Leinonen (s. 8. elokuuta 1951 Kajaani) on suomalainen karhuun ja ahmaan erikoistunut luontovalokuvaaja ja -kirjailija. Hän aloitti luontokuvauksen vuonna 1970. Aluksi kuvauksen kohteina olivat lähinnä Oulujärvi ja linnut, mutta 1980-luvulla hänen kuvauksensa laajeni käsittämään alkuperäisen kainuulaisen metsäluonnon.Antti Leinonen:Peurasalolla, kansipaperin etulieve Hänet tunnetaan erityisesti suurpetojen kuvaajana ja puolustajana. Hän on ainoa, joka on voittanut Vuoden luontokuva -palkinnon kolme kertaa: vuonna 1990 kuvalla Karhu, vuonna 1998 kuvalla Ahman maa ja vuonna 2015 kuvalla Äiti oota. WWF valitsi hänen kirjansa Ahman kintereillä Vuoden luontokirjaksi 2012. Palkinnon myönsi presidentti Tarja Halonen. Leinonen on 13 palkinnollaan menestynein suomalaiskuvaaja maailman suurimmassa luontokuvakilpailussa BBC Wildlife. Leinonen on asunut Kuhmossa vuodesta 1986https://docplayer.fi/12665706-Leinosten-sukulehti-2-2015-www-leinoset- fi.html. Hänellä on kolme lasta, jotka ovat syntyneet vuosina 1977, 1989 ja 1990.Kuka kukin on 2005, artikkeli Antti Leinonen Leinoselle myönnettiin taiteilijaeläke vuonna 2014. Leinosen puoliso on kuvataiteilija Maija Penna.https://www.kainuunsanomat.fi/artikkeli/taide-toi-yhteen-luovan- metsapariskunnan-kuhmosta-luontokuvaaja-antti-leinonen-ja-kuvataiteilija-m == Teoksia == *Peurasalolla; Forssan kustannus 1989; ISBN 951-9026-08-8 * *Suomen karhu (yhdessä Teuvo Suomisen kanssa); Otava 1991; ISBN 951-1-11575-8 *Ahma (yhdessä Tero ja Ulla Poukkasen kanssa); Otava 1992; ISBN 951-1-12105-7 *Eläinkuvaajan matkassa; Kirjayhtymä 1995; ISBN 951-26-4062-7 *Ison karhun alla (yhdessä Heikki Willamon kanssa); Suomen luonnonsuojelun tuki 2001; ISBN 951-9381-82-1 *Kotkamailla; Otava 2009; ISBN 978-951-1-22268-2 * ==Lähteet== == Aiheesta muualla == *Antti Leinosen kotisivut *Vuoden Luontokuva -kilpailun sivut - kolme Leinosen kuvaa Luokka:Suomalaiset luontokuvaajat Luokka:Suomalaiset tietokirjailijat Luokka:Vuonna 1951 syntyneet Luokka:Elävät henkilöt
Ottorino Volonterio

Ottorino Volonterio (7. joulukuuta 1917 – 10. maaliskuuta 2003) oli sveitsiläinen Formula 1 -kuljettaja. Hän osallistui kolmeen MM-sarjan Grand Prix -kilpailuun, mutta ei saavuttanut yhtään pistettä. Parhaimmillaan Volonterio oli yhdestoista. Lisäksi hän osallistui useisiin MM-sarjan ulkopuolisiin GP-kilpailuihin. ==Tulokset Formula 1:n MM-sarjassa== Vuosi Auto 1 2 3 4 5 6 7 8 9 Auto Sijoitus Pisteet 1954 Maserati ARG INDY BEL FRA GBR GER SWI ITA ESP Kesk. Maserati - 0 1956 Maserati ARG MON INDY BEL FRA GBR GER NC ITA Maserati - 0 1957 Maserati ARG MON INDY FRA GBR GER PES ITA 11 Maserati - 0 == Lähteet == Luokka:Sveitsiläiset Formula 1 -kuljettajat Luokka:Vuonna 1917 syntyneet Luokka:Vuonna 2003 kuolleet
VIP

VIP (, ) on termi, jolla tarkoitetaan henkilöä, jota kohdellaan asemansa perusteella paremmin kuin muita. VIP-henkilöitä ovat muun muassa poliitikot, valtionpäämiehet tai filmitähdet. Tietyissä tapauksissa VIP-statuksen voi ostaa rahalla, esimerkiksi konserteissa, ravintoloissa tai lentokentillä. VIP- henkilöiden etuihin kuuluu usein pääsy paikkoihin, joista tavalliset henkilöt on rajattu ulos. Etuja voivat olla myös maksuttomat tarjoilut ja palvelut. Luokka:Lyhenteet Luokka:Sosiologia
Ageo

Ageo () on Japanin kaupunki Honshūn saarella Kantōn alueella Saitaman prefektuurissa. Se sijaitsee prefektuurin itäosassa Saitaman ja Tokion pohjoispuolella. Ageossa on 228 211 asukasta (vuonna 2017), ja sen pinta-ala on 45,51 neliökilometriä. Edo-kaudella 1600–1800-luvuilla Ageo kehittyi Nakasendō-tien varren postiasemana (shukuba). Meiji-kaudella alueelle syntyi kehruu-, myöhemmin kone-, metallitarvike- ja elintarviketeollisuutta. Vuonna 1955 Ageoon liitettiin viisi ympäristön kuntaa, ja vuonna 1958 sille myönnettiin kaupunkioikeudet. Silloin siellä oli noin 37 000 asukasta. Kaupunki on kasvanut voimakkaasti Saitaman ja Tokion asuinlähiönä osana Suur- Tokion metropolialuetta. Ageota palvelevat JR Higashi-Nihonin Takasaki-linja ja Saitama shintoshikōtsūn Ina-linja eli ”New Shuttle”. Luotijunayhteys Tōhoku Shinkansen kulkee Ageon läpi, mutta sillä ei ole kaupungissa asemaa. == Väestönkehitys == Ageon väestö on ollut nousussa jo ainakin vuodesta 1995. Kuitenkin, vuotta 2020 lukuun ottamatta, väestönkasvu on ollut heikentymässä. Vuosi Väestö Muutos 1995 206 090 2000 212 947 6 857 2005 220 232 7 285 2010 223 926 3 694 2015 225 196 1 270 2020 227 020 1 824 == Lähteet == == Aiheesta muualla == *Kaupungin internetsivut Luokka:Saitaman prefektuurin kaupungit
Muhammad Faris

Muhammad Ahmad Faris (; 26. toukokuuta 1951 – 19. huhtikuuta 2024) oli ensimmäinen syyrialainen avaruuslentäjä ja toinen arabikosmonautti. Faris syntyi Halabissa Syyriassa. Hän toimi lentäjänä Syyrian ilmavoimissa. Kun hänet valittiin koulutettavaksi kosmonautiksi 30. syyskuuta 1985, hän oli sotilasarvoltaan eversti. Faris lensi heinäkuussa 1987 Sojuz TM-3 -lennolla noin kahdeksan vuorokautta avaruudessa. Lennon jälkeen hän palasi asevoimien palvelukseen ja asui Aleppossa. Syyrian sisällissodan aikana elokuussa 2012 Faris loikkasi kotimaastaan Turkkiin ilmaisten tukensa Bašar al-Assadin hallintoa vastaan taistelevalle Vapaan Syyrian armeijalle. Faris oli naimisissa ja perheessä oli kolme lasta. ==Lähteet== ==Aiheesta muualla== *Spacefacts biography of Muhammed Faris Luokka:Syyrialaiset avaruuslentäjät Luokka:Vuonna 1951 syntyneet Luokka:Vuonna 2024 kuolleet
Robert II (Skotlanti)

thumb|210px|Robert II:sen sinetti Robert II (2. maaliskuuta 1316 – 19. huhtikuuta 1390) oli ensimmäinen Stewart- eli Stuart-sukuinen Skotlannin kuningas. Hän oli kuninkaana 1371–1390. Robert II (r.1371-1390) The British Monarchy Hänen ensimmäinen vaimonsa oli Elisabeth Mure of Rowallan (s. 1324, k. 1355) ja toinen Euphemia Ross (s. 1320, k. 1387). Robert II:lla tiedetään olleen ainakin 21 lasta. Robert II:sta tuli kuningas Robert Brucen lähimpänä jälkeläisenä (hänen äitinsä oli Brucen tytär) aiemman kuninkaan, Brucen pojan David II:n kuoltua lapsettomana. Robert Stewart oli yksi päätekijöistä yhdessä William Douglasin kanssa 1363 kapinassa kuningas David II:ta vastaan. Robertin isä oli Walter Stewart (k. 1326) ja äiti Marjory Bruce (1296–1316). Marjoryn lyhyt elämä oli värikäs. Hän oli muun muassa äitinsä ja tätinsä kanssa kuningas Edward I:n ja Edward II:n vankina Englannissa 1306–1314. He vapautuivat, kun heidät vaihdettiin Herefordin jaarliin Marjorien isänsä Robert I Brucen voitettua Bannockburnin taistelun. Marjory kuoli pudottuaan hevosen selästä vuonna 1316, hänen ainoan poikansa Robertin ollessa vain parin kuukauden ikäinen. Walter Stewartin isä oli Robert Brucen liittolainen James Stewart. == Lähteet == Luokka:Skotlannin hallitsijat Luokka:Vuonna 1316 syntyneet Luokka:Vuonna 1390 kuolleet
Erik Kakko

Erik Kakko (s. 21. toukokuuta 1971 Lahti) on suomalainen entinen jääkiekkoilija, pelipaikaltaan puolustaja. Kakko on Kiekkoreippaan kasvatti. Hän edusti SM-liigassa Pelicansia, jonka kapteenina hän toimi, Turun Palloseuraa ja Hämeenlinnan Pallokerho. Kakko pelasi urallaan yhteensä 708 ottelua SM-liigassa. Lisäksi hän pelasi Langnaussa Sveitsin liigaa ja Färjestadissa sekä Västra Frölundassa Elitserieniä. Kakko voitti urallaan kaksi Ruotsin mestaruutta. Suomen maajoukkueessa Kakko pelasi 64 A-maaottelua. == Lähteet == == Aiheesta muualla == * Erik Kakko Jatkoaika-sivustolla Luokka:Suomalaiset jääkiekkoilijat Luokka:Vuonna 1971 syntyneet Luokka:Elävät henkilöt
Charles Berlitz

Charles Frambach Berlitz (20. marraskuuta 1914 - 18\. joulukuuta 2003) oli yhdysvaltalainen kielitieteilijä, kielten opettaja ja kirjailija. Suurelle yleisölle hän on tullut tutuksi Atlantista ja Bermudan kolmiota käsittelevistä kirjoistaan. Charles Berlitz puhui 32 eri kieltä. == Elämä == Berlitz syntyi New Yorkissa. Hänen isoisänsä oli Maximilien Berlitz, Berlitzin kielikoulun perustaja, jossa Charles työskenteli lukion luokkien välillä. Kustannusyhtiö jonka varatoimistusjohtaja hän oli, myi muun muassa turisteille tarkoitettuja fraasikirjoja ja taskusanakirjoja. Hän oli myös mukana kehittämässä kielikasetteja ja -levyjä. Hän jätti yrityksen 1960-luvun lopulla, myytyään sen kustannusyhtiö Crowell, Collier & Macmillanille. Berlitz valmistui Yalen yliopistosta. Hän vietti 13 vuotta Yhdysvaltain maavoimien aktiivipalveluksessa, josta suurin osa tiedustelussa. Vuonna 1950 hän meni naimisiin Valerie Searyn kanssa. Berlitz kuoli 89-vuotiaana Tamaracissa, Floridassa. == Palkinnot == Charles Berlitz on listattu People's Almanac- kirjasarjan maailman viidentoista huomattavimman lingvistin joukkoon. Berlitz palkittiin Dag Hammarskjöldin kansainvälisellä tietokirjallisuuspalkinnolla 1976 hänen kirjastaan Bermudan kolmio (1974), joka myi yli 20 miljoonaa kappaletta. Kirja toi esille outoja ja tavanomaisia selityksiä Bermudan kolmiossa tapahtuneille laivojen ja lentokoneiden katoamisille. == Teoksia suomeksi == * * * * * Roswellin lentävän lautasen arvoitus, 1981 * == Elokuvia == Seuraavista Berlitzin kirjoista on tehty elokuva: * The Bermuda Triangle, 1979 * The Philadelphia Experiment, 1984 * The Roswell Incident == Lähteet == == Aiheesta muualla == * http://www.lorencoleman.com/bermuda_triangle.html * http://entertainment.msn.com/celebs/celeb.aspx?c=196904 Luokka:Yhdysvaltalaiset kirjailijat Luokka:Yhdysvaltalaiset kielitieteilijät Luokka:Bermudan kolmio Luokka:Vuonna 1914 syntyneet Luokka:Vuonna 2003 kuolleet
Robert III (Skotlanti)

Robert III (noin 1337 – 4. huhtikuuta 1406) oli Skotlannin kuningas vuosina 1390–1406.Robert III (r. 1390-1406) The British Monarchy (Arkistoitu sivu) Robert III oli Robert II:n vanhin poika, ennen kuninkaaksi tuloa John Stewart, Carrickin jaarli. Nimen muutos Johnista Robertiksi johtui muun muassa siitä, että John-nimen katsottiin tuovan huonoa onnea hallitsijalle. Nimen muuttaminen ei Robert III:n onnea erityisesti parantanut, sillä hän vammautui pysyvästi hevosen potkusta eikä pystynyt itse hallitsemaan. Vaimonsa Annabella Drummondin kanssa Robert III:lla oli kaksi poikaa, joista vanhempi, Rothesayn herttua David, kuoli vangittuna Falklandin linnassa 24-vuotiaana vuonna 1402. Pojista nuorempi oli James, josta tuli isänsä jälkeen Skotlannin hallitsija, kuningas Jaakko I. == Lähteet == Luokka:Skotlannin hallitsijat Luokka:1330-luvulla syntyneet Luokka:Vuonna 1406 kuolleet
Žugderdemidijn Gurragtša

Žugderdemidijn Gurragtša, joka vuonna 1997 vaihtoi nimekseen Gurragtša Sansar (s. 15. joulukuuta 1947 Rashant, Bulganin alue, Mongolia) on insinööri ja Mongolian ensimmäinen avaruuslentäjä. Gurragtša opiskeli Ulan Batorissa lento- ja avaruustekniikkaa. Hän jatkoi opintojaan vuoteen 1977 "Zukovskin sotilasakatemiassa". Hänet valittiin 1. maaliskuuta 1978 koulutettavaksi kosmonautiksi Interkosmos-ohjelmassa. Hän lensi avaruuteen 22. maaliskuuta 1981 Sojuz 39-avaruusaluksella Saljut 6-avaruusasemalle. Lento kesti noin kahdeksan vuorokautta. Paluu tapahtui 30. maaliskuuta 1981. Gurragtša yleni kenraalimajuriksi Mongolian ilmavoimissa. Myöhemmin hän johti talousinstituuttia Ulan Batorissa. Vuonna 1997 kommunistisen hallinnon jälkeisen ajan mukaiseen tyyliin hän muutti nimensä mongolialaiseksi. Sansar tarkoittaa: Avaruus. Vuodesta 2000 hän on toiminut maansa varusteluministerinä. Gurragtša on avioliitossa, ja hänellä on yksi lapsi. ==Aiheesta muualla== *Biographie von Shugderdemidyn Gurragtschaa bei spacefacts.de *Peter Stache: Raumfahrer von A bis Z. Berlin: Militärverlag der Deutschen Demokratischen Republik 1988, ISBN 3-327-00527-3 Luokka:Mongolialaiset avaruuslentäjät Luokka:Vuonna 1947 syntyneet Luokka:Elävät henkilöt
Arnaldo Méndez

Arnaldo Tamayo Méndez (s. 29. tammikuuta 1942 Guantánamo) on lentäjä ja ensimmäinen kuubalainen ja samalla Latinalaisen Amerikan ensimmäinen avaruuslentäjä. Arnaldo Méndez on Kuuban ilmavoimien lentäjä. Hänet valittiin kansallisessa valintaprosessissa kosmonautiksi koulutettavaksi vuonna 1977. Hän aloitti koulutuksen Tähtikaupungissa 1. maaliskuuta 1978 osana Interkosmos-ohjelmassa. Hän lensi 18. syyskuuta 1980 Sojuz 38 -avaruusaluksella Saljut 6 -avaruusasemalle. Hän laskeutui 26. syyskuuta 1980. Tamayo Méndez jatkoi ilmavoimissa ja päätyi Comites de Defensa de la Revolucionin johtajaksi. Tamayo Méndez on naimisissa Maria Lobainan kanssa. Perheessä on kaksi poikaa: Orlando (s. 1968) ja Arnaldo (s. 1970). ==Aiheesta muualla== * Peter Stache: Raumfahrer von A bis Z. Berlin: Militärverlag der Deutschen Demokratischen Republik 1988, ISBN 3-327-00527-3 * Biographie von Arnaldo Tamayo Méndez – spacefacts.de Luokka:Kuubalaiset avaruuslentäjät Luokka:Kuubalaiset kenraalit Luokka:Vuonna 1942 syntyneet Luokka:Elävät henkilöt
Johannes Filoponos

Johannes Filoponos (tunnetaan myös nimillä Joannes Filoponos sekä Johannes Aleksandrialainen) oli merkittävä 500-luvun kristitty filosofi, joka eli noin vuosina 490-570\. Hänen teoksensa julistettiin pannaan 681, missä ne pysyivät seuraavat 600 vuotta. Filoponos oli aikansa johtava fyysikko ja loi pohjaa modernille tieteelle, sen kriittiselle ajattelulle ja analyysille. Hän kritisoi Aristoteleen ja Platonin ajattelun virheitä mm. todistamalla heidän gravitaatioteoriansa ja oppinsa tyhjyyden mahdottomuudesta vääräksi. Kyseessä oli kappaleen putoamiskiihtyvyyden riippuvuus kappaleen tiheydestä. Liikelaiksi hän ehdotti hitauden periaatetta (impetusteoria), jonka vaikutuksesta kappaleet jatkavat liikettään. Filoponos oli Aleksandrian filosofeja ja läheisesti yhteydessä Aleksandrian uusplatonilaiseen koulukuntaan. Nimen kieliopintutkija hän sai kieltä ja kirjallisuutta koskevista luennoistaan. Nimi filoponos ("uurastuksen rakastaja") puolestaan sai alkunsa hänen runsaasta tuotannostaan. Hän kirjoitti ainakin 40 filosofiaa tai teologiaa käsittelevää teosta. Hänen kynästään on peräisin varhaisin säilyt kuvaus astrolabista. Noin vuoden 1200 paikkeilla Filoponoksen työt löydettiin uudelleen. Ne vaikuttivat mm. Bonaventuran, Gersonidesin, Jean Buridaniin, Nicole Oresmen ja Galileo Galilein ajatteluun.Schmidl, 2016 == Lähteet == * === Viitteet === * == Aiheesta muualla == * Luokka:Bysanttilaiset filosofit Luokka:Uusplatonistit
DJ Ötzi

Gerhard "DJ Ötzi" Friedle (s. 7. tammikuuta 1971) on itävaltalainen DJ, viihdetaiteilija ja laulaja. Hän syntyi St. Johannin kaupungissa, Tirolin osavaltiossa. Syntymänsä jälkeen hänellä todettiin epilepsia. Hän aloitti näyttämöuransa harrastelijakaraokella. Nykyisin hän on kuitenkin Itävallassa suosittu musiikkiartisti. ==Diskografia== ===Albumit=== * "Never Stop The Alpenpop" - 2001 ===Singlet=== * "Don't Ha Ha" - 2001 * "Xmas Time" - 2001 * "Ramalamadingdong" - 2001 * "Hey Baby (Uuh, Aah)" - 2001 * "Do Wah Diddy" - 2001 * "Hey Baby (Unofficial World Cup Remix)" - 2002 * "Today Is The Day" - 2002 * "Burger Dance" - 2003 * "Not Without Us" - 2004 * "Tanz Den Rehakles" - 2004 * "Kanguru Dance" - 2004 * "Servus Die Wadln" - 2005 * "Ein Stern, der deinen Namen trägt" - 2007 ==Aiheesta muualla== *DJ Ötzin virallinen sivusto Ötzi, DJ Luokka:Itävaltalaiset muusikot Ötzi, DJ Ötzi, DJ
Themes

Themes sisältää Vangelisin säveltämää ja esittämää musiikkia eri elokuviin. == Kappaleet == # End Titles From Bladerunner - 4:57 # Main Theme From Missing - 3:59 # L'Enfant (From The Album Opera Sauvage) - 5:00 # Hymn (From The Album Opera Sauvage) - 2:45 # Chung Kuo (From The Album China) - 5:29 # The Tao Of Love (From The Album China) - 2:45 # Theme From Antarctica (From The Album Antarctica) - 3:55 # Love Theme From Bladerunner - 4:55 # Opening Titles From Mutiny On The Bounty - 4:16 # Closing Titles From Mutiny On The Bounty - 4:58 # Memories Of Green (From The Album See You Later) - 5:42 # La Petite Fille De La Mer (From The Album Apocalypse Des Animaux - 5:51 # Five Circles (From The Album Chariots Of Fire) - 5:18 # Chariots Of Fire (From The Album Chariots Of Fire) - 3:51 == Lähteet == * CD-levy 839518-2 Luokka:Vuoden 1989 kokoelma- albumit Luokka:Vuoden 1989 soundtrackit Luokka:Vangelisin albumit
Mats Hansson

Mats Hansson (3. maaliskuuta 1983 Sundsvall, Ruotsi) on ruotsalainen jääkiekkoilija, pelipaikaltaan puolustaja. Hansson on ruotsalaisen Timrån kasvatti. Hän pelasi ensimmäiset ottelunsa Ruotsin pääsarjassa kaudella 2001–2002, jolloin hän pelasi kahdeksan ottelua. Hansson pelasi Timråssa viiden kauden ajan. Elitserienin runkosarjaotteluita hänelle kertyi yhteensä 168. Timråsta Hansson siirtyi kaudeksi 2006–2007 SM-liigaseura KalPaan. Hansson pelasi KalPassa vain yhden kauden, sillä hän palasi takaisin Ruotsiin kesällä 2007. Hän teki toukokuussa sopimuksen Allsvenskanissa pelaavan Borås HC:n kanssa. Hansson pelasi Boråsissa Allsvenskania viisi kautta 277 ottelua. Hän siirtyi kesällä 2012 vuoden sopimuksella Tanskan pääsarjan Aalborgiin. == Lähteet == Luokka:Ruotsalaiset jääkiekkoilijat Luokka:Vuonna 1983 syntyneet Luokka:Elävät henkilöt
Meriniitty

Meriniitty on Salon kaupunginosa keskustasta Halikonlahdelle päin. Alue rajoittuu rantarataan, Salonjokeen ja seututiehen 110Salon kaupungin kartta, johon on merkitty kaupunginosien rajat ja numerot; lisäksi erillinen lista kaupunginosien nimistä.. ==Palvelut== Kaupunginosassa on hotelli, kahvila, autoliikkeitä ja rautakauppa. ==Historiaa== Meriniityn kaupunginosa ollut alkuaan Joensuun kartanon omistamaa peltoa. Alue kaavoitettiin teollisuusalueeksi, ja sinne on rakennettu suuri määrä teollisuushalleja. Alueen suurimpana työnantajana oli Nokian matkapuhelintehdas. Nykyisin alueella toimii enimmäkseen salolaisia pk-yrityksiä. ==Lähteet== Luokka:Salon kaupunginosat Luokka:Suomen teollisuusalueet
Greatest Hits (Vangelis)

Greatest Hits on Vangelisin kokoelma-albumi. Kaikki kappaleet säveltänyt ja sovittanut Vangelis, paitsi CD2-6 Vangelis/Jon Anderson. Kappaleen esittää Jon Anderson. CD 1 # To The Unknown Man - 9:02 (1977) # 12 O'Clock - 5:25 (1981) # Bacchanale - 4:32 (1975) # Pulstar - 5:45 (1976) # Beaubourg (Excerpt) 10:35 (1978) # Dervish D. - 5:13 (1977) CD 2 # Spiral - 6:55 (1977) # Alpha - 5:45 (1976) # Albedo 0.39 - 4:22 (1977) # A Way - 3:25 (1981) # Theme From The TV- Series Cosmos - 4:05 (1975) # So Long Ago, So Clear - 5:03 (1975) # Ballad - 8:26 (1977) # Sword Of Orion - 1:56 (1976) == Lähteet == * CD-levy ND 70078 (2) Luokka:Vuoden 1991 kokoelma-albumit Luokka:Vangelisin albumit
Pulmankijärvi

Pulmankijärvi (, ) on järvi Suomen ja Norjan rajalla Pohjois-Lapissa. Se sijaitsee 10 kilometriä Suomen pohjoisimmasta kohdasta etelään. Järven kokonaispinta-ala on 12,12 km², josta 9,47 km² on Suomen puolella Utsjoen kunnassa ja 2,65 km² Norjan puolella Tenon kunnassa. Järven suurin syvyys on 35 metriä.Karttapaikka (Maanmittauslaitos)Norges vassdrags- og energidirektorat (norjaksi, Norjan vesistö- ja energiavirasto) ==Kasvillisuus ja eläimistö == Suomen puolella Pulmankijärvi ympäristöineen on 1 623 hehtaarin laajuinen Natura 2000 -kohde. Meren läheisyys vaikuttaa alueen kasvi- ja eläinlajistoon. Tamariskikasveihin kuuluvaa pensaskanervaa kasvaa Suomessa ainoastaan Pulmankijärven alueella. Järven erikoisuuksiin kuuluu myös siellä elävä merikala kampela (Platichthys flesus).Lapin ympäristökeskus: Pulmankijärvi Pulmankijärven Natura-alueella tavattavia muita huomionarvoisia kasveja ovat nystypaju, velholehti, vuoriloikko ja valkokämmekkä. Niistä vuoriloikko on alueellisesti uhanalainen. == Lähteet == == Aiheesta muualla == * Luokka:Utsjoen järvet Luokka:Tenojoen vesistö Luokka:Finnmarkin läänin järvet Luokka:Suomen Natura-alueet Luokka:Norjan ja Suomen raja Luokka:Teno (kunta)
Ron Springett

Ronald ”Ron” Springett (22. heinäkuuta 1935 Fulham, Englanti – 12. syyskuuta 2015) oli englantilainen jalkapallomaalivahti, joka edusti ammattilaisuransa aikana Sheffield Wednesdayta, QPR:ää sekä Englannin maajoukkuetta. Englannin maajoukkuetta Springett edusti vuosien 1959 ja 1966 välillä 33 kertaa, enemmän kuin kukaan toinen Sheffield Wednesdayn pelaaja. Hän piti tätä ennätystä 26 vuotta itsellään. Ensiesityksensä maajoukkueessa hän teki vuonna 1959 ottelussa Pohjois-Irlantia vastaan. Vuoden 1962 MM-kisoissa Springett oli Englannin joukkueen ykkösmaalivahti, kun joukkue putosi jatkosta puolivälierissä. Viimeisen maaottelunsa hän pelasi Norjaa vastaan vähän ennen vuoden 1966 MM-kisoja. MM-kisoissa Springett toimi varamiehenä kun Englanti voitti maailmanmestaruuden. == Lähteet == == Aiheesta muualla == *Springett Sheffield Unitedin virallisella sivustolla Luokka:Englantilaiset jalkapallomaalivahdit Luokka:Jalkapallon maailmanmestarit Luokka:Vuonna 1935 syntyneet Luokka:Vuonna 2015 kuolleet
Burgasin kansainvälinen lentoasema

Burgasin kansainvälinen lentoasema (IATA: BOJ, ICAO: LBBG), bulgariaksi Летище Бургас) tunnetaan myös nimellä Sarafovo Airport, on Burgasin kaupungissa sijaitseva lentokenttä, noin 10 kilometriä kaupungin keskustasta Bulgariassa. Lentokentällä on yksi, 3200 metriä pitkä kiitotie. ==Lentoyhtiöt ja reitit== * BH Air (Varna, Sofia, Plovdiv, Birmingham, Bristol, Doncaster/Sheffield, Cardiff, Nottingham, Edinburgh, Glasgow, Humberside, Leeds/Bradford, Liverpool, Lontoo, Manchester, Newcastle, Teeside, Billund, Kööpenhamina, Tel Aviv, Berliini, Dresden, Düsseldorf, Leipzig, Zürich) * Bulgaria Air (Dublin, Lontoo-Gatwick, Pietari) * Condor Airlines (Berliini-Schönefeld, Düsseldorf, Frankfurt, Hampuri, Hannover, Leipzig/Halle, München, Stuttgart) * Finnair (Helsinki, Tampere, Oulu, lennot vain kesäisin) * Germanwings (Berliini- Schönefeld, aloittaa lennot toukokuussa 2007) * Jetairfly (Bryssel) * Lauda Air (Innsbruck, Wien) * LTU International (Berliini-Schönefeld, Köln, Düsseldorf, Frankfurt, Hampuri) * Norwegian Air Shuttle (Oslo) * Novair (Tukholma-Arlanda) * Pulkovo Aviation Enterprise (Pietari) * S7 Airlines (Moskova-Domodedovo) * SAS Braathens (lennot vain kesäisin) * Smart Wings (Praha) * Sterling Airlines (Kööpenhamina, aloittaa lennot 25. maaliskuuta 2007) * TUIfly Nordic (Helsinki, Tukholma-Arlanda, Oslo, Kööpenhamina, lennot vain kesäisin) * Wizz Air (Budapest, Lontoo-Luton) ==Lähteet== == Aiheesta muualla == *Burgasin lentokentän kotisivu Luokka:Bulgarian lentoasemat Luokka:Burgasin alue
Ibb

Ibb (joskus myös Abb, ) on kaupunki Jemenissä, noin 120 km Mokkasta koilliseen; samannimisen hallintoalueen pääkaupunki. Vuonna 2004 siellä oli 212 992 asukasta. ==Maantiede== Ibb sijaitsee Jemenin lounaisosassa 2 050 metrin korkeudella Shamahivuoren juurella. Lähialueen korkeus merenpinnasta vaihtelee 1 200 ja 1 800 metrin välillä. Kaupunki itsessään on tunnettu perinteiseen jemeniläiseen tapaan rakennetuista vanhoista kerrostaloistaan ja lukuisista moskeijoistaan. Moskeijoita on yhteensä noin 60 ja kaupunkiin on rakennettu lähistön vuorilta sinne vettä kuljettava akvedukti. Akvedukti toimii edelleen nykyaikaisemman järjestelmän olemassaolosta huolimatta. ==Historia== Arabien myyteissä tarina Ibbin perustamisesta liitetään Raamatun tapahtumiin, mutta merkittävään asemaan alue nousi vasta 1000-luvulla sulayhidikuningatar Sayyidah Arwa siirrettyä pääkaupunkinsa läheiseen Jiblahiin. Aikanaan alue kuului dhu jibla-heimon alueisiin ja oli autonomisen emiirikunnan pääkaupunki aina Jemenin kuningaskunnan hallintouudistuksiin saakka 1940-luvulla. Vuonna 1911 kaupungin läpi oli tarkoitus vetää Taizin kaupunki Hodeidaan yhdistävä rautatie, mutta hanke ei lopulta toteutunut. Tieliikenteen kehittyminen teki ideasta sittemmin tarpeettoman. Vuonna 1982 kaupunkia hävitti maanjäristys. Jemeniläinen kapinallisliike huthit valtasivat kaupungin lokakuussa 2014. ==Talous== Ibb sijaitsee tuottoisan maatalousalueen keskellä ja sen souk on paikallisen kaupankäynnin keskus. Lähialueen maanviljelijät ja paimentolaiset saapuvat kaupunkiin myymään tuotteitaan. Paikallisiin maataloustuotteisiin kuuluvat esimerkiksi vehnä, ohra, hirssi, kahvi, kasvikset, hedelmät ja khat. Paimentolaiset kasvattavat lampaita. Kaupungissa harjoitetaan lisäksi joitakin käsityöläisammatteja ja sillä on merkitystä myös pohjois-etelä suuntaisen Mokkan Taizin kaupunkiin yhdistävän maantien varrella. ==Väestö== Vuoden 2004 väestönlaskennan mukaan Ibbissä oli yhteensä 212 992 asukasta. Väestön valtaosa on uskonnoltaan sunnimuslimeja. == Lähteet == == Aiheesta muualla == Luokka:Jemenin kaupungit
Otto Fritz Meyerhof

Otto Fritz Meyerhof (12. huhtikuuta 1884 – 6. lokakuuta 1951) oli saksalaissyntyinen lääkäri ja biokemisti. Meyerhof syntyi Hannoverissa varakkaaseen juutalaisperheeseen. Suurimman osan lapsuudestaan hän vietti Berliinissä, jossa hän aloitti lääketieteen opiskelun. Hän jatkoi opintoja Strasbourgissa ja Heidelbergissä valmistuen 1909. Tutkimusaiheena oli "mielisairauden fysikaalisen teorian kehittäminen". Heidelbergissä hän tapasi tulevan vaimonsa Hedwig Schallenbergin. He saivat tyttären ja kaksi poikaa. 1912 Meyerhof siirtyi Kielin yliopistoon, jossa hänestä tuli professori 1918. Vuonna 1922 hän sai lääketieteen Nobel-palkinnon Archibald Vivian Hillin kanssa työstä lihaksen aineenvaihdunnan parissa. Paetessaan natseja hän muutti ensin Pariisiin 1938 ja 1940 Yhdysvaltoihin, jossa hänestä tuli Philadelphiassa sijaitsevan Pennsylvanian yliopiston vieraileva professori. Meyerhof kuoli sydänkohtaukseen Philadelphiassa 67-vuotiaana. == Lähteet == Luokka:Saksalaiset biokemistit Luokka:Vuonna 1884 syntyneet Luokka:Vuonna 1951 kuolleet Luokka:Nobelin fysiologian tai lääketieteen palkinnon saajat
Vila Real

Vila Real on Portugalin kaupunki Vila Realin piirissä Norten hallintoalueella. Se on hallintoalueensa pääkaupunki ja historiallisen Trás-os-Montesin maakunnan keskus. Vila Realin pinta-ala on 379 neliökilometriä ja siellä on 49 631 asukasta (vuonna 2022). Kaupungin väestötiheys on siten noin 131 asukasta neliökilometrillä. Vila Realin pormestari on sosialistisen puolueen Rui Santos. Kunnan vapaapäivä on Antonius Padovalaisen päivänä 13. kesäkuuta. == Freguesiat == * Abaças * Adoufe * Andrães * Arroios * Borbela * Campeã * Constantim * Ermida * Folhadela * Guiães * Justes * Lamares * Lamas de Olo * Lordelo * Mateus * Mondrões * Mouçós * Nogueira * Nossa Senhora da Conceição (Vila Real) * Parada de Cunhos * Pena * Quintã * São Dinis (Vila Real) * São Pedro (Vila Real) * São Tomé do Castelo * Torgueda * Vale de Nogueiras * Vila Cova * Vila Marim * Vilarinho de Samardã == Lähteet == == Aiheesta muualla == * Kaupungin internetsivut Luokka:Portugalin kaupungit
Skanderbeg

Georg Kastriota (), 6. toukokuuta (epävarma) 1405 – 17. tammikuuta 1468), yleisesti tunnettu nimellä Skanderbeg (), on Albanian historian tärkeimpiä henkilöitä. Maan kansallissankaria kutsutaan myös ”Albanian lohikäärmeeksi”. Hänet tunnetaan pääosin hänen taistelustaan osmaneja vastaan. Gjergj joutui kuusivuotiaana vuonna 1412 eroon vanhemmistaan ja lähtemään sotilaskoulutukseen Turkkiin. Tämä johtui siitä, että Albania oli osmanien Turkin alistama, ja sulttaanin armeijaan kerättiin niin sanotulla devşirme- järjestelmällä poikia valloitetuista maista. Tällä tavalla muodostuivat esimerkiksi maineikkaat janitsaarit. Muslimina poika vaihtoi nimensä Iskanderiksi ja siihen liitettiin myöhemmin pääte beg, joka tarkoittaa herraa tai päällikköä. Näin muodostui nimi Skanderbeg. Skanderbeg kohosi turkkilaisena sotilaana nopeasti tuhansien ratsumiesten komentajaksi. Johtaessaan joukon entiselle kotiseudulleen hän joutui aatteelliseen ristiriitaan. Hän ratkaisi asian pakenemalla Nišin taistelun jälkeen 1443 Turkin armeijan riveistä ja ottamalla aseellisesti haltuunsa vanhan kotikaupunkinsa Krujan. Valloituksena osoitukseksi hän nosti Krujan linnoituksen torniin punaisen lipun, jossa oli kaksipäinen kotka. Tätä tunnusta käytetään nykyään Albanian lipussa. Skanderbeg tuli kuuluisaksi energisyydestään ja levottomuudestaan. Hän oli jatkuvasti ratsailla ja teki iskuja osmanien varuskuntiin erityisesti Kastriotan maakunnassa. Turkki kokosi 40 000 miehen armeijan häntä vastaan. Puolustajat saivat kootuksi 15 000 miestä, joista puolet oli ratsumiehiä. Puolustusliittoa kutsuttiin Lezhën liigaksi. Kesäkuussa 1444 armeijat kohtasivat Torviollissa Itä-Albaniassa. Skanderbeg löi vastustajansa täydellisesti, mutta turkkilaiset eivät jättäneet albaaneja rauhaan. Osmanisulttaani Mehmed II kävi 25 vuoden ajan sotaa heitä vastaan ja piiritti Krujaa useasti. Skanderbegin elinaikana albaanit puolustautuivat menestyksellisesti, ja saivat apua Venetsian tasavallalta. Venetsia kuitenkin lopetti tukensa pelätessään Skanderbegin kasvavaa valtaa. Skanderbegistä luvattiin tapporaha, mutta albanialaiset pystyivät puolustautumaan myös Venetsiaa vastaan. Skanderbeg kuoli malariaan vuonna 1468, ja albanialaisten puolustus romahti. Maa joutui osmanivaltion alistamaksi. Skanderbegin vaimo Andronike pakeni Italiaan vieden mukanaan joitakin kansallissankarille kuuluneita esineitä. Nämä ovat nykyisin albanialaisen kansallismielisyyden symboleja. Miekkaa ja vuohenpääkoristeista kypärää säilytetään Wienin taidehistoriallisessa museossa ja sen kopioita on esimerkiksi Krujan linnassa. Tiranan ydinkeskustassa sijaitseva aukio on nimetty Skanderbegin aukioksi (), ja aukiolla on Skanderbergin ratsastajapatsas. ==Lähteet== ==Aiheesta muualla== * * * Skanderbeg, Albanian kansallissankari. Lahjakkaan johtajan taistelu turkkilaisia vastaan, Helsingin Sanomat, 11.06.1939, nro 154, s. 31, Kansalliskirjaston digitaaliset aineistot Luokka:Albanian hallitsijat Luokka:Osmanien valtakunnan henkilöt Luokka:Vuonna 1405 syntyneet Luokka:Vuonna 1468 kuolleet